[{"text_idx": "#000001", "text": "Balchder Cabango dros gynrychioli ei glwb cartref"}, {"text_idx": "#000003", "text": "Mae Theo Cabango yn ei chael hi\u2019n anodd cyfleu mewn geiriau y balchder mae\u2019n ei deimlo ar o\u0302l cynrychioli ei glwb cartref penwythnos diwethaf."}, {"text_idx": "#000004", "text": "Fe wnaeth y cyn ddisgybl Glantaf a Plasmawr greu argraff yn erbyn Toulouse ar ei ymddangosiad cyntaf, a mae\u2019n cadw ei le i wynebu Harlequins yn Twickenham Stoop brynhawn Sadwrn."}, {"text_idx": "#000005", "text": "Roedd hi\u2019n diwrnod i gofio i\u2019r teulu Cabango ym Mharc yr Arfau, ac yn un y bydd Theo yn ei gofio wrth iddo ddilyn chwaraewyr fel Jamie Roberts, Teddy Williams a\u2019r brodyr Robinson yn cynrychioli\u2019r clwb."}, {"text_idx": "#000007", "text": "\u201cMae\u2019n anhygoel a fi\u2019n prowd i ddangos i bawb pa mor bell dwi wedi dod."}, {"text_idx": "#000008", "text": "\u201cMae\u2019n eithaf emosiynol achos yn blwyddyn saith o\u2019n i\u2019n gyflym ond ddim yn dda iawn yn chwarae rygbi."}, {"text_idx": "#000009", "text": "\u201cOnd nawr fi\u2019n teimlo mod i wedi dod yn bell o lle nes i gychwyn a mae\u2019n sbesial i ddangos pwy fi\u2019n chwarae i nawr."}, {"text_idx": "#000010", "text": "\u201cOedd e\u2019n ffantastig ac yn amazing i fod yn onest. O\u2019n i\u2019n prowd iawn o beth o\u2019n ni fel ti\u0302m wedi gwneud."}, {"text_idx": "#000011", "text": "\u201cO\u2019n ni wedi dangos llawer o gymeriad yn y ge\u0302m ac wedi ceisio chwarae rygbi agored."}, {"text_idx": "#000012", "text": "\u201cFel ti\u0302m, o\u2019n ni wedi gadael popeth mas ar y cae i\u2019r dorf ac oedd e\u2019n amazing i chwarae o flaen pawb."}, {"text_idx": "#000013", "text": "\u201cUn o\u2019r pethau fi\u2019n cofio oedd cerdded o gwmpas y cae, a lot o blant ifanc yn gofyn am lun."}, {"text_idx": "#000015", "text": "\u201cOedd e\u2019n anhygoel i weld gymaint o bobl mas yn cefnogi\u2019r ti\u0302m.\u201d"}, {"text_idx": "#000019", "text": "\u201cO\u2019n i\u2019n dweud mod i methu aros ond heffyd yn nerfus am y ge\u0302m. Felly o\u2019n i\u2019n gallu gofyn iddo fe sut mae e\u2019n delio gyda hynny."}, {"text_idx": "#000021", "text": "\u201cNes i siarad gyda fe yn y bore hefyd ac ar o\u0302l y ge\u0302m ac oedd e\u2019n neis i siarad gyda fe.\u201d"}, {"text_idx": "#000022", "text": "Ond nawr mae ei ffocws yn troi at y daith i Llundain, a mae Cabango yn hyderus gall ei di\u0302m achosi digon o broblemau i bencampwyr Lloegr, wrth iddo ymuno a\u0302 se\u0302r rhyngwladol fel Josh Adams, Willis Halaholo a Rey Lee-Lo ymysg y cefnwyr."}, {"text_idx": "#000023", "text": "\u201cNi ddim am geisio newid lot, ni am geisio cadw\u2019r un ffocws ar y ge\u0302m yma eto."}, {"text_idx": "#000024", "text": "\u201cNi eisiau mynd mas i chwarae a dangos i bawb beth ni\u2019n gallu gwneud."}, {"text_idx": "#000025", "text": "\u201cMae\u2019r bois wedi camu lan i\u2019r plat a nawr ni\u2019n ffocysu ar beth ni\u2019n gallu gwneud."}, {"text_idx": "#000027", "text": "\u201cMae lot o gyflymder a \u2018steps\u2019 yn y cefnwyr felly mae siawns da gyda ni yn erbyn Harlequins.\u201d"}, {"text_idx": "#000028", "text": "Williams points to pack effort after Zebre win\nYoung pleased with maximum points haul\nLlewellyn yn paratoi am ddiweddglo chwerw-felys i'w gyfnod gyda Caerdydd\nGrady targeting strong finish to campaign after Welsh dreams came true"}, {"text_idx": "#000029", "text": "Williams points to pack effort after Zebre win"}, {"text_idx": "#000031", "text": "Llewellyn yn paratoi am ddiweddglo chwerw-felys i'w gyfnod gyda Caerdydd"}, {"text_idx": "#000032", "text": "Grady targeting strong finish to campaign after Welsh dreams came true"}, {"text_idx": "#000034", "text": "Register today to keep up to date with Cardiff Blues news, ticket information, offers and competitions, including selected promotions from official club partners"}]